প্রথম গোপাল
গোপাল (জন্ম: - ৭৭০ মৃত্যু) ছিলেন বাংলার পাল রাজবংশের প্রতিষ্ঠাতা। তিনি ৭৫০ থেকে ৭৭০ খ্রিস্টাব্দ পর্যন্ত রাজত্ব করেন। পাল রাজাদের নামের শেষে "পাল" শব্দাংশটির অর্থ "রক্ষাকর্তা"। তাঁদের সঠিক জাতি-পরিচয় জানা যায় নি।
গোপাল সেন
গোপাল সেন (? - ২১ সেপ্টেম্বর, ১৯৪৪) ছিলেন একজন ব্রিটিশ ভারতীয় বাঙালি বিপ্লবী। তিনি ১৯৩৭ সালে বেঙ্গল ভলান্টিয়ার্স দলে যোগ দেন। নেতাজি সুভাষ চন্দ্র বসুর নির্দেশমতো আই.এন.এ.'র সহযোগিতার জন্য বাঙলায় যে গোপন সংগঠন তৈরি হয় তিনি তার সদস্য ছিলেন। পুলিস সংগঠনের কেন্দ্রীয় অফিসে হানা দিলে তিনি গোপনীয় কাগজপত্রে আগুন ধরিয়ে দেন। রুদ্ধ আক্রোশে পুলিস তাঁকে চারতলার বারান্দা থেকে নিচে ফেলে দেয়। হাসপাতালে যাওয়ার পথে তাঁর মৃত্যু হয়।